**ΟΔΗΓΙΕΣ ΓΙΑ ΤΗΝ ΠΡΟΣΕΛΕΥΣΗ ΣΤΙΣ ΠΑΝΕΛΛΑΔΙΚΕΣ ΕΞΕΤΑΣΕΙΣ 2025**

* Ώρα Προσέλευσης: 7:30, επίδειξη **δελτίου εξεταζομένου** υποψηφίου κατά την είσοδο (προαιρετικά να έχετε και την Αστυνομική σας Ταυτότητα)
* Κατά την είσοδό σας στην αίθουσα εξέτασης απαγορεύονται: βιβλία, τετράδια, σημειώσεις, διορθωτικό υγρό ή ταινία, κινητά τηλέφωνα, ακουστικά, smart watches (έξυπνα ρολόγια), υπολογιστικές μηχανές, ηλεκτρονικά μέσα μετάδοσης ή αποθήκευσης πληροφοριών ή επικοινωνίας, ή οτιδήποτε μπορεί να θεωρηθεί πως δολιεύεται τις εξετάσεις.
* Το τελευταίο φύλλο του τετραδίου μπορεί ως χρησιμοποιηθεί ως πρόχειρο, αφού προηγουμένως αναγραφεί η ένδειξη ΠΡΟΧΕΙΡΟ στο πάνω μέρος όσων σελίδων χρησιμοποιηθούν: αυτές οι σελίδες δεν πρόκειται να βαθμολογηθούν.
* Να διαχειριστείτε τις σελίδες του τετραδίου με φειδώ, καθώς δεύτερο τετράδιο δεν θα δοθεί σε κανέναν/καμία υποψήφιο/α.
* Τόσο στην αναγραφή των ονομαστικών σας στοιχείων στην αρχή της εξέτασης όσο και κατά την αναγραφή των απαντήσεων, δεν πρέπει να διπλώνετε τα εξώφυλλα του τετραδίου σας ή να τσαλακώνετε το τετράδιο.
* Αν υποπέσει στην αντίληψή των επιτηρητών πως κάποιος/κάποια εξεταζόμενος/η, δολιεύεται τις εξετάσεις ή δεν συμμορφώνεται προς τις υποδείξεις ή παρενοχλεί τους λοιπούς εξεταζομένους, αφαιρείται το τετράδιο από τον/την υποψήφιο/α, ενημερώνεται ο/η πρόεδρος της λυκειακής επιτροπής, απομακρύνεται από την αίθουσα εξέτασης με αιτιολογημένη απόφαση της Λυκειακής Επιτροπής και βαθμολογείται με τον κατώτερο βαθμό μηδέν (0). Η Λυκειακή Επιτροπή συντάσσει σχετικό πρακτικό που υπογράφεται από τον πρόεδρο, τα δύο της μέλη και τον γραμματέα αυτής.
* Υποχρέωση παράδοσης συσκευής: αν φέρετε κινητό, smart watch, κ.ά. ή οποιοδήποτε μέσο αποθήκευσης πληροφοριών και επικοινωνίας, θα πρέπει αυτά να παραδοθούν **πριν** την είσοδό σας  στην αίθουσα εξέτασης, στην αίθουσα παράδοσης κινητών στο ισόγειο. Η λυκειακή επιτροπή δε φέρει ευθύνη για τυχόν απώλεια ή φθορά κινητού.
* Η κατοχή κινητού κατά τη διάρκεια των εξετάσεων, έστω και απενεργοποιημένου, οδηγεί στον μηδενισμό του γραπτού.
* Οι υποψήφιοι/ες μπορούν έχουν μαζί τους ΜΟΝΟ στυλό ανεξίτηλης μελάνης (μαύρο ή μπλε), μολύβι (εφόσον προβλέπεται από τα θέματα), γομολάστιχα, γεωμετρικά όργανα και μπουκάλι με νερό ή αναψυκτικό.
* Αν κάποιος/α μαθητής/ τρια φοράει φακούς επαφής να έχει μαζί του/της και γυαλιά οράσεως.
* Δεν επιτρέπεται η απομάκρυνση πριν τη δυνατή αποχώρηση.

**Ευχές για επιτυχία!!!**